cyanic-selkie/wikianc huggingface dataset:
Liste over kardinaler utnevnt av Gregor XI
Liste over kardinaler utnevnt av Gregor XI er en liste over de 21 kardinalene pave Gregor XI utnevnte under to konsistorium i perioden fra 30. mai 1371 til 20. desember 1375.
Reichsluftschutzbund
Reichsluftschutzbund (RLB) (statlig luftforsvarsforbund) var en paramilitær organisasjon opprettet i 1933, tilsvarende det norske Sivile Luftvern. I 1935 ble RLB underlagt Luftwaffe, og sto for bemanning av Sivilforsvaret, serlig egenbeskyttelsen (sivilforsvar for den enkeltes faste eiendom til beskyttelse av folk og gods). 1939 var det 13.5 millioner medlemmer. Det var på det meste 3 800 skoler med mer enn 28 000 instruktører. I 1944 ble RLB underlagt NSDAP. Forbundet ble oppløst i 1945 grunnet det tredje rikes fall.
Tiksi
Tiksi (russisk Тикси, jakutisk Тиксии/Tiksii) er en kommune og en bymessig bosetning i republikken Sakha i Russland med havneby og stor flyplass. Havna ligger til Laptevhavet nær et av utløpene i Lenadeltaet. Innbyggerantallet er 5.566 (2009).
Historie
I august 1901 lette den russiske polarskipet «Zarya» i Laptevhavet etter det legendariske Sannikov Land (Zemlya Sannikova) men ble snart blokkert av drivisen omkring Nysibirøyene. Polarforskeren baron Eduard Toll forlot skipet sammen med tre andre og forsvant. Skipet endte opp på øya Brusneva i Tiksibukta, og ble liggende der.
Byen ble grunnlagt i 1933 med havn som et viktig anløpssted på den nordlige sjørute, den russiske maritime transportlinjen i Arktis betjent av isbrytere, med forbindelsen til en handelsrute langs elva sørover til resten av Sakha og så langt sør som Ust-Kut ved Irkutsk. Siden 1939 har stedet hatt status som bymessig bosetning.
Flyplassen ble anlagt 1 km lenger mot nord på 1950-tallet med en rullebane på 3000 m. Samtidig ble to andre flystriper av samme størrelse anlagt lenger fra byen. Disse er senere nedlagt. Plassene var framskutte baser med bombefly som skulle nå til USA.
Ved sammenbruddet av Sovjetunionen i 1989 og den økonomiske nedgangen som fulgte, forsvant det meste av transportvirksomheten, og en stor del av befolkningen flyttet.
Flyplassen er fortsatt en viktig base for det russiske luftforsvaret. På plassen er det vesentlig stasjonert Tupolev Tu 95-MS bombefly. Persontransport går med Antonov An-24.
Befolkningsutvikling
Tallene fra 1989 og 2002 er folketellinger
Jan-Erik Dyvi
Jan-Erik Dyvi (født 22. desember 1927, død 15. juni 2023 ) var en norsk skipsreder.
Dyvi startet rederi som 28-åring i 1955, og drev da med shipping av kunstgjødsel i bulk. I 1960 var han med på å etablere linjefart mellom Varberg i Sverige og Grenaa i Danmark, med skipet «Europafergen». Dette var den første nye bil- og passasjerfergen i Norden etter andre verdenskrig. I 1970-årene bygde Dyvi opp offshoreselskapet Dyvi Offshore, dette ble senere solgt til Peter Smedvig og videre til John Fredriksen og ble dermed starten på Seadrill.
Dyvi var ridder av St. Olavs Orden og offiser av Æreslegionen. Han var far til investoren Jan Frederik Dyvi.
TABC-79
TABC-79 er et rumensk amfibisk pansret personellkjøretøy med fire hjul.
Liste over Sakhas overhoder
Under følger en liste over Sakhas overhoder. Navnene er transkribert fra russisk.
Den jakutiske oblast / Den jakutiske autonome sosialistiske sovjetrepublikk 1922 – 1991 / Republikken Sakha 1991 –
Sílvia Pinheiro
Sílvia Helena Araújo Pinheiro (født 1981) er en brasiliansk håndballspiller. Hun representerte landet sitt under Sommer-OL 2012 i London, der hun endte på sjetteplass med det brasilianske landslaget.
Siemens (enhet)
Siemens (symbol: S) er enheten for elektrisk konduktans, elektrisk susceptans og elektrisk admittans i SI-systemet. Konduktans, susceptans og admittans er gjensidigheten til henholdsvis motstand, reaktans og impedans; derfor er en siemens redundant lik det resiproke av en ohm (Ω−1) og blir også referert til som mho. Den 14. generalkonferansen for mål og vekt godkjente tillegget av siemens som en avledet enhet i 1971.
Enheten er oppkalt etter Ernst Werner von Siemens. Som andre SI-enheter oppkalt etter personer, er symbolet med stor bokstav, men navnet på enheten er det ikke. For siemens er dette spesielt viktig å skille det fra sekund, symbol (små bokstaver) s.
Den relaterte egenskapen, elektrisk ledningsevne, måles i enheter siemens per meter (S/m).
Definisjon
For et element som leder likestrøm, er elektrisk motstand R og elektrisk konduktans G definert som
Enheten siemens for konduktansen G er definert av hvor
er ohm,
A
er ampere, og
V
For en enhet med en konduktans på én siemens vil den elektriske strømmen gjennom enheten øke med én ampere for hver økning på én volt av elektrisk potensialforskjell over enheten.
Konduktansen til en motstand med en motstand på fem ohm er for eksempel (5 Ω)−1, som er lik 200 mS.
Super Metroid
Super Metroid er et action-eventyrspill utviklet og utgitt av Nintendo til Super Nintendo Entertainment System i 1994. Det er det tredje spillet i Metroid-serien, og foregår etter hendelsene i Game Boy-spillet Metroid II: Return of Samus fra 1991. Spillerne kontrollerer dusørjegeren Samus Aran, som drar til planeten Zebes for å gjenfinne en baby-metroid stålet av rompiratenes leder, Ridley.
Super Metroid bygger på de etablerte spillmekanikkene fra sine forgjengere, der det fokuserer på utforsking av omgivelser for å finne oppgraderinger som gir tilgang til tidligere utilgjengelige områder. Spillet introduserte flere nye konsept for Metroid-serien, blant annet en egen skjerm som gir oversikt over utstyret til Samus, et mini-kart i øvre hjørne av skjermen og muligheten til å fyre av i alle retninger. Utviklerteamet fra de tidligere Metroid-spillene returnerte for å utvikle Super Metroid over to år.
Super Metroid fikk meget positiv mottakelse, med ros for sin atmosfære, spillmekanikkene og den audiovisuelle presentasjonen. Det er ofte aktet som et av de beste videospillene gjennom tidene. Til tross for at det ikke solgte bra i Japan, gjorde spillet det bedre i Nord-Amerika og hadde blitt distribuert 1,42 millioner kopier av globalt i 2003. Sammen med Castlevania: Symphony of the Night fra 1997, er Super Metroid gitt æren for å ha etablert «Metroidvania»-sjangeren, som har inspirert mange indiespill og -utviklere i ettertid. Det har også blitt populært blant spillere å utføre speedrunner av. Super Metroid fikk i 2002 oppfølgere i form av Metroid Fusion og Metroid Prime. Det har senere blitt gjenutgitt på flere Nintendo-konsoller og -tjenester.
Manuel I Megas Komnenos
Manuel I Megas Komnenos (gresk: Μανουήλ Α΄ Μέγας Κομνηνός), død mars 1263, var keiser i Trapezunt-riket (Trebizond) fra 1238 til sin død. Trapezunt-riket ble opprettet med støtte fra Georgia i 1204 i kjølvannet av at Det fjerde korstog okkuperte Konstantinopel. På den tiden Manuel I regjerte omfattet Trapezunt-riket en stripe land langs den sørlige kysten av Svartehavet. Den greske 1400-tallskronikøren Michael Panartos skrev at Manuel var «den dyktigste og heldigste general» og at han regjerte «dydig i Guds øyne», men den eneste hendelsen han refererte fra Manuels regjeringstid er en katastrofal bybrann i Trapezunt by i januar 1253. Opplysninger om andre hendelser under hans regjering er hentet fra andre kilder. Det viktigste var gjenerobringen av Sinope i 1254 etter at byen hadde vært under tyrkisk styre av Rum-sultanatet i 40 år.
Utfordringen fra Mongolriket
I 1243 kjempet en militær styrke fra Trapezunt sammen med de tyrkiske seldsjukkene og en kontingent fra Keiserriket Nikea mot styrker fra Mongolriket i Persia. Mongolene seiret i slaget ved Köe Dağ og både seldsjukkene og Manuel I måtte underlegge seg mongolsk overhøyhet. Manuel var selv på visitt hos mongolenes leder Güyük Khan i 1246. Dette ble ansett som viktig for å gi ham et nærmere forhold til khanens nærmeste krets. Det seldsjukkiske Anatolia var ellers underlagt streng kontroll fra mongolene.
Shukurov hevder, som Kurškanskis, at Manuel hadde fått en tillatelse – en «yarlik» fra det mongolske ilkhanatet til å innta Sinope og at dette var gjort som et mottrekk mot Den gylne horde som hadde overherredømme over seldsjukkene.
Myntsystemet under Manuel
Manuel Is regjering var den første i Trapezunt som utstedte mynter i stort omfang. Dette viste to ting: For det første var utstedelse av mynter i edelt metall (sølv og gull) en markering av regjeringens og herskerens styrke og autoritet, for det andre var det er indikator og stimulans for høy økonomisk aktivitet. Selv om det eksisterer kobbermynter fra regjeringstiden til forgjengeren Andronikos I Gidos er det under Manuel det tar fart. Man mener at det ble slått omtrent 200 typer sølvmynter («aspron») i hans tid, mens etterfølgeren Andronikos II Komnenos fikk slått 138 typer. Mynter fra Trapezunt sirkulerte også utenfor keiserriket, spesielt i Georgia. Manuels mynter ble så utbredt at det har gitt opphav til det georgiske navn på penger, «kirmaneoul», som kommer av «kuros Manuel» eller Caesar Manuel».
Årsaken til oppblomstringen av denne valutaen er ikke kjent, men det antas at det ble slått etterligninger av Manuels mynt i Georgia. Michel Kuršanskis har antydet at noen av myntene ble slått under regjeringene til Manuels etterfølgere Andronikos og Georgios fordi deres mongolske overherrer forbød dem å slå sølvmynter i eget navn. Ikke desto mindre antas det at majoriteten av mynter fra denne tiden er legalt slått av Manuels regjering.
Enkelte historikere tilskriver økningen i mynt til en endring av handelsruten i Silkeveien under Manuels regjering. Da Hulagu Khan erobret Bagdad i 1258 ble ruten endret slik at den gikk nordover fra Armenia, gjennom øvre del av Eufratdalen og Ziganapasset til Trapezunt i stedet for til Middelhavet. Anthony Bryer har imidlertid påpekt at volumet av handel på denne ruten var liten, og skatter og avgifter som ble hentet fra varene som passerte gjennom Trapezunt (den såkalte «kommerkion»), ville høyst ha vært 30 % av keiserrikets totale inntekter i et travelt år, og andre år ned mot 6%. Andre har pekt på at sølvgruvene i regionen Gümüşhane var innenfor grensene til Trapezunt-riket på 1200-tallet og kunne gi råmaterialet til disse myntene, men undersøkelser har vist at disse gruvene ikke ble tungt utnyttet før på 1700-tallet. Kuršanskis har antydet at disse myntene ble brukt til å betale skatt til mongolene i Persia, men det forklarer ikke de store funnene av mynt siden mongolene smeltet om mye av metallet for å produsere egne mynter og smykker.
Arven etter Manuel I
Manuel gjenoppbygde Hagia Sophia-klosteret i Trapezunt mellom 1250 og 1260. Historikeren Antony Eastmond beskriver kirken som «det fineste overlevende bysantinske keiserlige monumentet i sin periode».
Familie og etterfølgere
Manuel I var andre sønn av Alexios I Megas Komnenos, Trapezunt-rikets første keiser. Hans eldre bror Johannes var hans forgjenger som keiser. Under seldsjukkenes beleiring av Sinope i 1214 ble det referert i en kilde at Alexios hadde «voksne sønner i Trapezunt som var i stand til å overta styret», så det er sannsynlig at Manuel ble født før 1214.
Med Rusudan av Georgia hadde han datteren
Med sin siste kone Irene Syrikaina, også en Trapezuntisk adelskvinne, hadde han fire kjente barn:
Manuel Megas Komnenos døde i mars 1263 og hadde anbefalt og utvalgt - for å bruke Panaretos ord - sin eldste sønn Andronikos som sin etterfølger.
Zhou Mi
Zhou Mi (født 18. februar 1979) er en kinesisk badmintonspiller.
Ullern Fotball
Ullern Fotball er fotballavdelingen til Ullern Idrettsforening fra bydelen Ullern i Oslo. Klubben har omkring 70 lag og omkring 750 aktive spillere fra 7 til 60 år. A-laget for menn spilte 1. divisjon i 1996 og 1998, men befinner seg i dag i 2. divisjon. Gaute Larsen var trener for klubben da den var på topp, og ble hentet til Stabæk Fotball, og har også vært spiller i klubben. Etter mye eksterne spillere og stor satsing på 90-tallet falt laget sammen når vi skrev et nytt millennium. Laget var nær på å rykke ned i 4.div før en nordlending med stor entusiasme tok over i 2003. Etter få år var klubben i toppen av 3. div og år etter år i kamp om kvalikplass for 2.div. I 2008 rykket Remi Wulff og Ullern opp til 2. div igjen, men det ble en kort visitt og laget er nå tilbake i 3. div. I 2012 hadde Geir Harald Smith og Magne Aarvik ansvaret og en var i avdeling med Lyn Fotball som nokså suverent vant avdelingen. Trener i 2013 er Geir Harald Smith sammen med Ole Johan Aas og en ender dette året 1 poeng bak Holmen som rykker opp. Den samme duoen har ansvaret i 2014 og klubben har nå en klar profil om at fremtidens Ullernlag i stor grad skal ha en solid stamme av egne gutter fra Ullern bydel. På den måten håper en å skape engasjement for lokalmiljøet og gjøre Ullern stadion til en naturlig samlingsplass for barn, ungdom og godt voksne.
Fremtiden ser meget lys ut for Ullern Fotball med flere store og ivrige kull som vil sette sitt preg på klubben de neste 10 år. Klubben har også ambisjoner om å løfte jentefotballen som dessverre ikke har hatt den samme utviklingen som guttefotballen de siste årene. Men med gode tiltak og oppfølging over tid så en sakte, men sikkert bygge sten for sten.
Ledelse
Sportslig leder i Ullern Fotball er Magne Aarvik som også er ansvarlig for UllernAkademiet og hovedtrener for AkademiLaget, mens styret består av Bjørn Gunnar Rosvoll (formann), Tage Hoseth (vise formann), Knut Omreng (økonomi), Tom Karlsen (anlegg) og Karl Petter Lindegaard og Inger-Lise Etholm Karstensen (arrangement). I tillegg arbeider Johan Egil Rudi som web-redaktør, trenerkoordinator barnefotballen, kullansvarlig G16 og G15 og Ullern sine Eliteturneringer, Alexander Bendiksen som keeperansvarlig, kullansvarlig G14, sponsorer, toppspillerutvikler og utstyr, Ole Johan Aas er ansatt som MSA trener, Junior 1 trener, sponsorer, trener UllernAkademiet og koordinator seniorfotballen og Geir Harald Smith som MSA trener og trener på UllernAkademiet. Hans Skageng er daglig leder.
Zhou Mi
Hun representerte Kina under Sommer-OL 2004 i Athen, der hun tok bronse i singelturneringen.
Ullern Fotball
Filosofi og sportsplan
Ullern Fotball jobber bevisst med å rekruttere fra nærmiljøet. Ullern Fotball tar inn førsteklassinger hver vår, og alle skolene i nærmiljøet får invitasjon. Ullern Fotball har profesjonelle trenere som er årskullansvarlige for sitt alderskull. Det betyr at alle foreldretrenere får tett oppfølgning og grundig innføring i Ullern Fotball Sportsplan som legger grunnlaget for all aktivitet i klubben. Ullern har som mål å gi et godt tilbud til alle spillere, topp eller bredde, og satser hardt og seriøst med sine førstelag, samtidig som de som vil spille fotball for det sosiale får et godt breddetilbud.
Rivalisering
Røa Fotball er nærmeste nabo og for de yngste den store rivalen da mange deler skole med spillere fra Røa. De siste årene så har ikke klubbene sine respektive A-lag delt divisjon, men når de møtes er det mange på tribunen og høyt tempo. I 2011 sesongen var de igjen i samme avdeling i 3. Divisjon det endte med tap hjemme og seier borte på Røabanen. Heming og Ready er også klubber det er ekstra pretisje og slå for å sikre seg tittelen "best i vest"
Stadion
Ullern Fotball hadde naturgress frem til 2003, da ble hovedbanen lagt om til kunstgress. Klubben har også fått gjort om grusbanen til en ny flate med kunstgress som dekker en elleverbane og en syverbane. Begge flatene blir islagt om vinteren, og brukt som bandybane for Ullern bandy.Følg utviklingenDet nye anlegget sto ferdig høsten 2010. Det foreligger også planer om både hall og nye klubblokaler, men dette er noe frem i tid. Senhøsten 2013 stod klubbens splitter nye kunstgressbane med undervarme ferdig. Dette vil gi klubben et enormt løft på vinterstid med topp treningsforhold for alle uansett værforhold.
Kjente spillere
Ordnet etter når den enkelte spiller debuterte for A-laget (år i parentes):
Ullern Akademiet
Ullern Akademiet  Er et tilbud til spillere som ønsker litt ekstra fotballtrening. Akademiet er styrt av Magne Aarvik sammen med flere dyktige godt kvalifiserte instruktører og har tilbud mandag-fredag. Akademiet har også et eget lag, Akademilaget.
Haga skole (Våle)
Haga skole var en folkeskole på gården Haga i nærheten av Sørby i daværende Våle kommune i Vestfold. Skolen ble grunnlagt i 1822. Den ble nedlagt i 1955 da Kirkevoll skole sto ferdig.
Slavofil
Slavofil er betegnelse på tilhengere av en intellektuell bevegelse på 1800-tallet som hevdet at Det russiske keiserdømmet måtte utvikles basert på verdier og institusjoner utviklet fra dets tidlige historie. Slavofile var særlig kritisk til vesteuropeisk kultur og dens innflytelse på Russland.
Hibiskus
Hibiskus dyrkes ofte for de vakre blomstene, men noen arter av planten kan brukes i te eller som grønnsak (Roselle), til papirproduksjon (Kenaf) eller klesmateriale. I Norge er arten Hibiscus rosa-sinensis kjent som hawaiirose, men den egenlige hawaiirosen er Hibiscus brackenridgei, som er gul og stedegen for Hawaii. Denne gule blomsterplanten ble den 2. mai 1923 utnevnt som offisiell blomsterplante for Territory of Hawaii (nå synonym med delstaten Hawaii). Videre ble planten utnevnt som offisiell delstatsplante for Hawaii den 6. juni 1988. Det var trolig denne hendelsen som ga planten det norske navnet.
Slavofil
Den slavofile bevegelsen utviklet seg på 1830-tallet i Moskva og blant de viktigste tidlige bidragsyterne var poeten Aleksej Khomjakov og filosofen Ivan Kirejevskij. Bevegelsen hadde stor innflytelse på russisk kultur og også en viss politisk innflytelse.
Hardee’s
Hardee’s Restaurants er en amerikansk kjede av hurtigmatrestauranter drevet av CKE Restaurants. Restaurantene ligger i hovedsak i Midtvesten og Sørstatene.
Grunnleggeren av Hardee’s, Wilber Hardee, åpnet sin første restaurant i Rocky Mount i North Carolina 3. september 1960.
Geir Jordet
Geir Jordet (født 26. januar 1974) er professor ved Norges idrettshøgskole (NIH). Han tok sin doktorgrad ved NIH i 2004, og var da den yngste ph.d.-kandidat uteksaminert fra skolen, og den første som tok graden innenfor fotball.
Jordet forsvarte sin avhandling 3. februar 2004. Den hadde tittelen «Perceptual expertise in dynamic and complex competitive team contexts: An investigation of elite football midfield players». Hensikten med prosjektet var å undersøke hvordan, og under hvilke betingelser, spesialiserte midtbanespillere i fotball søker og undersøker informasjon, og hvilken informasjon de oppfatter som relevant i kampsituasjon og hvordan dette kan utvikles gjennom mental trening.
Totalt åtte profesjonelle fotballspillere fra flere land, alle på internasjonalt nivå, deltok i prosjektet. Han startet arbeidet med doktorgradsprosjektet ved Norges idrettshøgskole i september 1999 og oppholdt seg fire måneder ved New York University (høsten 2002) og 3 måneder ved University of Connecticut (høsten 2003), under arbeidet med prosjektet.
I 2005 ga Jordet ut boken «Sporty Business» i samarbeid med Anders Hall Grøterud. I boken forsøkte forfatterne å vise hvordan idrettspsykologi kan overføres til andre yrkesgrupper.
Jordet har grunnfag og mellomfag i idrett fra Norges idrettshøgskole og fullførte hovedfag samme sted i desember 1998. Han har også semesterenheter i psykologi ved Universitetet i Oslo. Tidligere har han vært trener i toppserien i fotball for kvinner. Han har også jobbet som rådgiver innen idrettspsykologi.
Muhammad Afzal Manna
Muhammad Afzal Manna (født 10. desember 1938), pakistansk landhockeyspiller som deltok i de olympiske leker 1964 i Tokyo. Manna vant en olympisk sølvmmedalje i landhockey under Sommer-OL 1964 i Tokyo. Han var med på det pakistanske laget som kom på andreplass i landhockeyturneringen. Pakistan vant semifinalen med 3-0 over Spania men de tapte finalen mot India med 0-1. Manna spilte åtte kamper og scoret fire mål i turneringen.
Nederland under EM i friidrett 1962
Nederland deltok med 8 utøvere under EM i friidrett 1962 som ble arrangert 12.–16. september 1962 i Beograd. Nederland tok tre medaljer under mesterskapet.
Eikonrød stasjon
Eikonrød stasjon er en nedlagt jernbanestasjon i Skien.
Den ble åpnet i 1916 som grenstasjon mellom Grevskapsbanen og Bratsbergbanen, denne var normalsporet og ble åpnet samtidig med stasjonen. Grevskapsbanen var smalsporet, derfor ble den felles strekningen mellom Eikonrød og Eidanger utstyrt med tre skinner, slik at den kunne betjene begge sporviddene.
Arkeologiåret 1699
Arkeologiåret 1699 er en oversikt over blant annet utgravninger, fødte og avdøde personer med tilknytning til arkeologi i 1699.
Fødsler
1699 in archaeology
Adveksjon
Adveksjon er transport av skalare størrelser i et vektorfelt. Et eksempel på adveksjon kan være transport av varme, fukt eller salinitet i hav eller atmosfæren, men alle substanser og størrelser kan advekteres i alle slags væsker. Adveksjon er en viktig prosess i dannelsen av orografiske skyer og nedbør fra skyer. Adveksjon følger isobarflater og er derfor i hovedsak horisontal. Adveksjonsoperatoren i høyde- (z) og trykkoordinater (p) er:
der vektoren v og skalarene u og v er de horisontale komponentene av strømmen, w er den vertikale komponenten av strømmen. x og y er den horisontale posisjonen, mens z er høyden.
NSB Arkitektkontor
NSB Arkitektkontor (senere kjent som NSB Eiendom Arkitektkontoret) var et norsk arkitektkontor som fungerte fra 1913 til 2000. Kontoret lå under Norges Statsbaner, senere NSB AS og var mer eller mindre alene ansvarlig for utforming av både stasjonsbygninger og andre bygg tilknyttet jernbanedriften. Arkitektkontoret ble opprettet på grunnlag av å få lavere prosjektkostnader som følge av at statsbanenes bygninger fra midten av 1850-årene var blitt tegnet av private arkitekter.
Kontoret gjorde seg spesielt bemerket ved ombygningen av stasjonene på Drammenbanen under omleggingen til dobbeltspor, bygging av stasjoner langs Sørlandsbanen, Raumabanen og Nordlandsbanen. NSB Arkitektkontor tegnet også stasjonsbygninger og flere enkeltbygninger langs andre mindre banestrekninger. Etter andre verdenskrig ble jernbaneutbyggingen nedtrappet i Norge, og etter dette fokuserte kontoret på nybygg av servicebygninger samt modernisering av eldre stasjonsbygninger.
NSB Arkitektkontor fulgte mer eller mindre tidens stilutvikling med sine bygninger, dog med enkelte begrensninger i økonomien som førte til sparsommelig detaljering. Eksempler på dette er nybarokk rundt den første verdenskrig, nyklassisisme fra 1920-årene og funkis frem til etter andre verdenskrig. Arne Henriksen var for øvrig overarkitekt i perioden 1975 til 1989, den samme perioden som arkitektkontoret leverte flere nyskapende og moderne bygninger. Et eksempel på dette er Holmlia holdeplass, som ble premiert med Houens fonds diplom i 1988. Etter omstruktureringen og delingen av NSB i slutten av 1990-årene ble NSB Arkitektkontor lagt ned og videreført i det frittstående arkitektkontoret Linje arkitekter, som i 2012 fusjonerte med CFK arkitekter til Linje Arkitektur
Becquerel
Becquerel (uttales be-kə-rel, symbol: Bq) er en avledet SI-enhet for aktivitet til en radionuklide og angir antall atomspaltninger eller antall utsendte partikler per sekund. Bequerel-enheten er ekvivalent med inverst sekund, s−1, slik at 1 becquerel = 1 Bq = 1 spaltning per sekund. Aktiviteten oppgis ofte i enheter som kilobecquerel (kBq), megabecquerel (MBq), gigabecquerel (GBq) osv. for måling av radioaktiv forurensning, konsentrasjon av radioaktivt materiale, dosering av radioaktive legemidler med mer.
Måleenheten har sitt navn etter den franske fysikeren Henri Becquerel som sammen med Pierre og Marie Curie mottok Nobelprisen i fysikk i 1903 for arbeidet med oppdagelsen av radioaktivitet.
Tidligere ble curie (Ci) brukt som enhet for radioaktivitet. 1 Ci = 37 GBq (37,000,000,000 Bq).
Tjernobyl-ulykken
Ordet becquerel ble i Norge mest kjent etter Tsjernobyl-ulykken i 1986 der atomreaktoren i Tsjernobyl, nord for Kyiv i Ukraina eksploderte og spredte store mengder radioaktivitet, blant annet over Norge.
Gong Ruina
Gong Ruina (født 23. januar 1981) er en kinesisk badmintonspiller.
Hun representerte Kina under Sommer-OL 2004 i Athen, der hun ble nummer 4 i singelturneringen.
Gamle Flekkerøyvei
Gamle Flekkerøyvei (7-17, 2a-12) er en gate i bydelen Grim/Dalane i Kristiansand. Den har sitt løp fra Møllevannsveien ved Idda Arena og den tidligere Idrettsplassen til Tinnheia hvor den går over i Tinnheiveien. Traséen følger så Ledningsdalen til Vesterveien. 19 eiendommer er matrikulert til veien.
Navnet kommer av at traséen følger løpet til den tidligere veiforbindelsen ut av Kristiansand sentrum som ble anlagt i 1910 i retning Vågsbygd, Møvig og Kroodden med kort overfart over sundet til Flekkerøy.
Lilja (navn)
Lilja har finsk navnedag 20. mai.
Shanghai
Befolkningen i provinsen Shanghai er på over 24 millioner innbyggere, som gjør Shanghai til en av verdens største byer. I den bymessige kjernen er det 9,3 mill. innbyggere.
Shanghai By er en provins, og er administrativt direkte underlagt Kinas sentralregjering på lik linje med andre kinesiske provinser.
Lilja (navn)
Kjente personer med navnet
Personene i listen er ordnet kronologisk etter fødselsår.
Shanghai
Byen har en større historisk betydning, men i dag blir byen knyttet til stor økonomisk vekst. Forretningssenteret Lujiazui nordvest i bydelen Pudong vis-à-vis The Bund er byens finansielle sentrum og har vokst frem som et av verdens fremste økonomiske områder. Shanghai har en av verdens største containerhavner. Byen er et viktig trafikknutepunkt, og et betydelig kultur- og skolesentrum med tallrike universiteter, høyskoler, forskningsinstitutter, teatre og museer.
Navnet Shanghai
De to kinesiske skrifttegnene for bynavnet «Shanghai» kan oversettes som «på» og «havet». Første gang man kommer over dette navnet er under Song-dynastiet. Da er «Shanghai» navnet både på sammenflødet mellom to elver, og for en liten by på dette sted. Det er rimelig å tolke bynavnet som «ved havet» (tilsvarende engelske stedsnavn som ender på «at-sea» eller «on-sea» eller thailandske stedsnavn som inneholder «Samut»), eller, om man vil se det første skrifttegnet som et verb, kan bynavnet tolkes som «å reise (opp) til kysten» eller «å dra til kysten». Det finnes også andre etymologier.
Grunnet varemerkerettslige problemstillinger finner man enkelte ganger bynavnet omskrevet som Shanghai 尚海, som er valgt som kinesisk navn på området «Shanghai Bay» (tradisjonell kinesisk: 尚海灣, forenklet kinesisk: 尚海湾) ved den nyanlagte Xuhui elvepromenade.
Som forkortelse eller akronym for bynavnet benyttes ord som Hu (tradisjonell kinesisk: 滬, forenklet kinesisk: 沪) og Shen (kinesisk: 申). Ettegnskortformelen for Shanghai er Hu, alle bilskilt begynner med dette tegnet. Ordet Hu skriver seg fra et fiskeredskap benyttet på 200-tallet og benyttes i dag hyppig om bynavnet i offisielle dokumenter, mens ordet Shen oftere benyttes i litterære vendinger.
Før 1800
Før Shanghai ble egen by var området del av fylket Songjiang øst i prefekturet Suzhou. Stedet het da Hù, og Shēn. Det lå i et myrlendt område i Yangtzeelvens delta; hele tiden førte sedimenteringen av elveslam til at kystlinjen flyttet seg østover, og det var først flere hundre år etter Kristi fødsel at det senere bymessige kjerneområdet ble tørt land. Området var tynt befolket og lite utviklet.
Fra Song-dynastiets tid (960-1279) vokste Shanghai gradvis frem fra å være en søvnig fiskerlandsby til en travel havn, og vokste seg ut over sine gamle grenser. I 1074 fikk byen sitt eget skattekontor.
Vest for småbyen hadde området rundt Taisjøen da forlengst utviklet en robust jordbruksbasert økonomi. Frem til 1127 var Shanghai en for kinesiske forhold en mindre markedsby med 12.000 husstander. Men i det året ble Song-dynastiets hovedstad Kaifeng erobret av mongolske inntrengere fra nord, og mange flyktninger strømmet til Shanghai. Det tok ikke mange årene før byen hadde 250.000 innbyggere. Det ble bygd kanaler og diker. Nytt land ble vunnet. I 1264 ble Shanghai utvidet ved det at tre omliggende landsbyer ble innlemmet.
Shanghaiområdet ble på 1200-tallet et av Kinas mest velstående, og drivkraften bak rikdommen var særlig bomullsproduksjonen og tekstilindustrien. Tekstiler forble ryggraden i Shanghais økonomi helt frem til 1800-tallet. På 1500-tallet ble kinaskysten ofte herjet av wokou, det vil si japanske sjørøvere. Mange av dem var riktignok ikke japanere, men kinesere. Blant Ming-dynastiets mottiltak var strenge restriksjoner på sjøhandelen – mindre sjøhandel skulle føre til mindre risiko både til sjøs og i havnene. Etter at et hundretall handelsmenn i Shanghai ble drept av invaderende sjørøvere, stanset Ming-dynastiet likeså godt kysthandelen fullstendig, og forflyttet hele befolkningen mange kilometer innover i landet.
Men Shanghai døde ikke ut, og en bymur ble anlagt i 1553. Byggingen av mingmuren regnes nå som begynnelsen til den moderne byen Shanghai. Om lag 70 prosent av den dyrkede mark rundt byen var i Ming-tiden viet til bomullsdyrking. Ved midten av 1700-tallet var mer enn 20.000 personer ansatt som bomullsspinnere i byens tekstilfabrikker. Men før 1800 ble ikke Shanghai sett på som en av landets viktigere byer. Det gjenspeiles forsåvidt i at det er få eldre historiske minnesmerker der i dag. I Qianlong-keiserens epoke under Qing-dynastiet ble Shanghai en viktig regional elvehavn for elvene Yangtze og Huangpu, og havshavn for provinsene Jiangsu og Zhejiang, selv om oversjøisk handel fremdeles var forbudt da. Wujiaochang (nå i distriktet Yangpu) ble byens sentrum. Mot slutten av Qianlong-eraen ble Shiliupu (nå i distriktet Huangpu) Øst-Asias største havn.
Songjiang opphørte å være en overordnet enhet, og i dag er det bare et distrikt innen Shanghai.
1800-1950
Shanghais betydning vokste raskt på 1800-tallet da utenrikshandelen skjøt fart. Under første opiumskrig okkuperte britene byen for en tid. Da krigen endte i 1842 med Nanjingtraktaten, ble Shanghai den nordligste av de fem traktathavner som måtte åpne seg for utenlandske handelshus. Årene etter fikk fremmede nasjoner rett til å etablere seg med ekstraterritoriale rettigheter, og dette stod ved lag til 1943, selv om det de facto brøt sammen i 1930-årene.
Under Taipingopprøret ble Shanghai i 1853 okkupert av en triade som var knyttet til opprørerne. De utenlandske bosetninger forble urørte mens områdene utenfor ble utplyndret. Etter opprøret var over ble forbudet mot at kinesere kunne få bo i de utenlandske konsesjonsområder oppmyket og delvis opphevet.
I 1863 ble den britiske og den amerikanske konsesjon sammenslått og ble den internasjonale bosetning. Franskmennene ville ikke være med, og beholdt sin franske konsesjon for seg selv. Folk fra mange land kom til byen, og fra 1920-tallet kom det nesten 20 000 såkalte hvite russere og russiske jøder som hadde fluktet fra den nyetablerte kommunistiske Sovjetunionen. Disse shanghairussere utgjorde etter japanerne den viktigste fremmedkulturelle impuls for byens kulturliv.
Fra 1920-årene gikk byen inn i det som er blitt kalt dens dekadente år, og da fikk byen etter hvert et tvilsomt rykte på grunn av forbryterbander, kasinoer og bordeller. Som en misjonær bemerket: «Hvis Gud lar Shanghai bestå, skylder han Sodoma og Gomorra en unnskyldning». Byen ble i stor utstrekning preget av kinesiske triader, særlig av den røde bande som samarbeidet med det britiske firmaet Jardine Matheson og den britiske etterretningstjeneste og ledet av Chang Hsiao-lin, og av den grønne bande som samarbeidet med franske interessenter og ble ledet av «Kopperarr-Huang» og senere av Du Yuesheng. Dessforuten var også Tong-banden og Himmelens og jordens liga aktive i byen. Den grønne bande gikk seirende ut av bandekrigene.
Slaget ved Ebro
Slaget ved Ebro (spansk: Batalla del Ebro, katalansk: Batalla de l'Ebre) var den siste store offensiven fra Den andre spanske republikk under den spanske borgerkrig. Republikken håpet på en propagandaseier og at en militær triumf her ville kunne skape større internasjonalt press, gi en bedre forhandlingsposisjon og slik åpne for en forhandlingsløsning med det nasjonalistiske Spania, men den militære framgangen ble minimal.
Shanghai
1800-1950
Den japanske flåte bombarderte byen den 28. januar 1932, angivelig for å slå ned antijapanske studentopptøyer. Kineserne kjempet tilbake i det som ble kjent som 28. januar-episoden; det endte med våpenhvile. Slaget om Shanghai i 1937 endte med at japanerne okkuperte byen utenom den internasjonale bosetning og den franske konsesjon. Den internasjonale bosetning ble okkupert den 8. desember 1941 og forble på japanske hender til landet kapitulerte i 1945.
Under kommunistisk styre
Kommunistene erobret Shanghai den 27. mai 1949. Straks flyttet de fleste utenlandske firmaer til Hongkong. Kommunistene foretok masseutrenskninger av slike som man anså som kontrarevolusjonære, og tusener ble drept. Steder som hesteveddeløpsbanen ble omgjort til massehenrettelsesanlegg.
I 1950- og 1960-årene ble Shanghai et industrielt senter som ble arnested for revolusjonens venstrefløy. Men selv under omveltningene under kulturrevolusjonen klarte byen å opprettholde høy økonomisk produktivitet og relativt stor sosial stabilitet. Byen har vært Folkerepublikkens viktigste kilde for skatteinntekter. Shanghai fikk likevel ikke lov til å innlede økonomiske reformer før i 1991.
Politisk makt i Shanghai har ofte vært en vei til enda høyere posisjoner i Folkerepublikken Kina. Fra 1990-årene snakket man gjerne om Shanghaiklikken av nasjonale politiske ledere. Både president Jiang Zemin og statsminister Zhu Rongji tilhørte den. Fra 1992 har sentralregjeringen under Jiang Zemin, en tidligere borgermester av Shanghai, begynt å redusere skattepresset i Shanghai og oppmuntret til innenriks og utenlandske investereringer i byen for å styrke dens økonomiske rolle i Øst-Asia. Siden da har Shanghais økonomi opplevd en ubrutt årlig vekst i den hvite (den registrerbare) økonomien på mellom ni og femten prosent; i den sorte (den uregistrerbare) økonomien er veksten av naturlige grunner vanskelig å anslå, men den har i hele det samme tidsrommet vært betydelig.
Økonomi
Shanghai betraktes gjerne som Fastlands-Kinas finansielle og handelsmessige sentrum. Åpningen mot moderne økonomisk drift kom først i 1992, et helt tiår etter at det var skjedd i mange sørkinesiske provinser, men siden da har Shanghai raskt tatt igjen og gått forbi forløperne, og gjort seg gjeldende som Fastlands-Kinas forretningssenter. Shanghai har også den største aksjebørsen på Fastlands-Kina.
Den ikkestatlige sektor har (pr 2010) vokst til å utgjøre 42 prosent av Shanghais BNP, mens den reformerte offentlige sektor står for 57,5 prosent. Fra 2005 har Shanghai vært rangert som nummer én av verdens travleste cargohavner. Dens containertrafikk er blitt større enn Hongkongs; bare Singapore har større containertrafikk. Shanghai og Hongkong kappes om å være det viktigste økonomiske senter for hele det kinesiske rom. Hongkong nyter godt av et sterkere rettssystem, bedre internasjonal markedsintegrasjon, større økonomisk frihet, mer ekspertise innen bank- og finanstjenester, og lavere skatter. Shanghai har sterkere forbindelser både til Kinas indre og til sentralregjeringen, og har et sterkere fundament innen industri og teknologi. Shanghai har i de senere år fått større styrke innen finans og bankvesen, er blitt hovedsete for flere store selskaper, og en sterkere magnet for høyt utdannet og moderne arbeidskraft. Shanghais økonomiaske vekst har vært tosifret siden 1992, med unntak av i 2008, da den nominelle veksten var på 9,7%. Shanghaibørsen er verdens raskest voksende; bare i 2006 vokste volumet med i 130%.
Geografi
Shanghai ligger på Yangtzedeltaet på Kinas østkyst, og er omtrent like langt fra Beijing og Hongkong. Kommunen som helhet består av en halvøy mellom Yangtze og Hangzhoubukten, Fastlands-Kina nest største øy Chongming, og en rekke mindre øyer. Den grenser i nord og vest mot Jiangsuprovinsen, i sør mot Zhejiangprovinsen og i øst mot Østkinahavet. Byområdet deles i to av elva Huangpu, en sideelv til Yangtze. Det historiske sentrum av byen, Puxi-området, ligger på vestsiden av Huangpu, mens den nyutviklede Pudong, som inneholder det sentrale finansdistriktet Lujiazui, ble utviklet på østbredden.
De aller fleste av Shanghais 6340,5 km² er flatt, bortsett fra noen få bakker i det sørvestlige hjørnet, med en gjennomsnittlig høyde på 4 moh. Byens beliggenhet på den flate elvesletta har ført til at nye skyskrapere må bygges med dype betongfundamenter for å hindre dem fra å synke ned i myke bakken. Byen har mange elver, kanaler, bekker og innsjøer og er kjent for sine rike vannressurser som en del av Tai Husjøens dreneringsområde.
Administrative inndelinger
Byprovinsen Shanghai har jurisdiksjon over 17 distrikter (区 qū) og ett fylke (县 xiàn).
Pudong («øst for Huangpu»), offisielt Pudong nye område (Pǔdōng Xīn Qū), er et nytt og moderne distrikt bygget opp etter 1992 på østbredden av Huangpu-elven. Distriktet utgjør i dag byens (og landets) finansielle sentrum og rommer moderne arkitektur og noen av verdens høyeste skyskrapere. Frem til 1992 var området kjent som Chuansha fylke. Pudongs vestlige del hører klart med til Shanghais bymessige kjerne, men det er også store mer landlige deler i øst, som i det gamle bydistriktet Nanhui som ble innlemmet i Pudong i mai 2009.
Chongming dekker øyene Chongming, Changxing, Hengsha og Yuansha, som alle ligger ved utløpet av Yangtze-elva.
Severdigheter
I midten av Shanghai ligger den store Folkeparken som er anlagt over den gamle galoppbanen fra den tid England kontrollerte denne delen av Shanghai. Tunnelbanestasjonen under parken er en av verdene største i størrelse samt i antall trafikanter med flere linjer. I 2010 hadde Shanghais metrosystem 19 linjer (fra 2 linjer i 2001). Fra denne parken går Nanjing lu, en stor gågate med bl.a. fire store varehus. Gaten slutter ved The Bund. Den er en elvepromenade/gate med gamle europeiske bygninger (som f.eks. HSBCs tidligere bankpalass). Under elven kan man ta sporvogner gjennom «The Bund Sightseeing Tunnel», med effekter i form av belysning i skiftende farger og former. Her ligger også Peace Hotel, et verdensberømt hotell, nå nyrenovert. Inne i hotellet finnes The Jazz Room, der man har spilt jazz uavbrutt siden før revolusjonen.
På andra side av floden er Pudong, der noen av verdens høyeste og største skyskrapere ligger. Her er også Shanghais mest kjente bygning og symbol, Fjernsynstårnet Østens Perle, som er et futuristisk høyt tårn med runde baller hvorav en bergbane samt en simulatorkino som finnes i den største ballen. Shanghais høyeste bygning er Shanghai World Financial Center, SWFC. Den er 492 meter høy og har en utsiktsetasje lengst oppe med et glassgulv. Under oppføring er Shanghai Tower som kommer til bli verdens nest høyeste når den er klar med sine 632 meter. Shanghais mest berømte park er den gamle parken Yuyuan.
Den 1. mai 2010 ble World Expo 2010 Shanghai åpnet. Expoområdet ligner en hel by og strekker seg kilometervis på begge sider av elven.
Andra severdigheter i Pudong er det fine akvariet med innretning mot haier som ligger ved Pearl Tower. Ikke langt derfra ligger Super Brand Mall, det største shoppingsenteret i Kina, Jin Mao-bygningen ved siden av SWFC.
Skipsfart
Shanghai er en av verdens travleste havner. Fra gammelt av har havnen langs elven Huangpu – både inne ved byens sentrum og ute ved dens utløp i Yangze – vært blant Kinas viktigste, både for oversjøisk sjøtransport, elvefart og kanaltransport. Byen har dessuten konstruert en ny og moderne havn et stykke ute i Hangzhoubukten.
Luftfart
Shanghai har to storflyplasser som begge er blant Kinas travleste. Det er Shanghai Hongqiao internasjonale lufthavn og Shanghai Pudong internasjonale lufthavn, den sistnevnte kommer på tredjeplass (2010) i trafikkvolum i Kina, etter Beijing internasjonale lufthavn og Hongkong internasjonale lufthavn. Pudong har imidlertid flere internasjonalt reisende enn Beijing Capital. Hongqiao betjener primært innenlandsreisende, men har også enkelte flyvninger, som til Tokyo og Seoul. Hongqiao er om lag ti kilometer vest for Shanghai sentrum; den er dermed vesentlig nærmere byen enn Pudong lufthavn.
Jernbane
Byen var den første som fikk en jernbane; Woosungbanen ut til Huangpuflodens utløp. Men den ble demontert etter bare ett års drift. Men Shanghai har i dag raske og moderne jernbanelinjer i alle retninger over hele Kina. Beijing-Shanghai høyhastighetstog, verdens lengste høyhastighetsbane (2011), ender her.
Veier
Både motorveier og andre hovedveier strekker seg ut i vifteform fra Shanghai. Blant dem er Kinas riksvei 312, som går helt til Kinas grense med Kasakhstan, og riksvei 318, som går helt til Tibet og frem til Kinas grense mot Nepal.
Slaget ved Ebro
Bakgrunn
Den republikanske offensiven ble mulig da Franco ikke benyttet momentet fra Aragónoffensiven til å innta Barcelona, om gikk i stedet sørover mot Valencia. Denne framrykkingen var ikke vellykket, og ble stoppet av de republikanske forsvarslinjene rundt byen, kalt XYZ-linjen. Samtidig fikk de republikanske styrkene i Catalonia, knust etter nederlaget i Aragón, anledning til å reorganisere seg, og fikk tilførsel av forsyninger via Frankrike over Pyreneene fra midten av mars til juni.
Shanghai
Kultur
Det statlige ballettkompaniet Shanghaiballetten ble grunnlagt i 1966, og har sine oppsetninger i byen.
Slaget ved Ebro
Bakgrunn
Samtidig fikk republikken anledning til å innkalle nye årskull til kampene, helt ned i 16-åringer og middelaldrende menn ble innkalt. Også krigsfanger fra nasjonalistene ble mot deres vilje sendt til fronten for republikken. De nye forsyningene kunne imidlertid ikke erstatte alle de håndvåpen som gikk tapt under Aragónoffensiven, så de nye styrkene var beskjedent utstyrt.
Den internasjonale oppmerksomheten gikk imidlertid på denne tiden mer i retning av krisen rundt Tsjekkoslovakia og Tysklands krav på Sudetenland, i kjølvannet av Anschluss i mars samme år.
TM-170
TM-170 er et tysk amfibisk pansret personellkjøretøy med fire hjul, opprinnelig utviklet av Thyssen-Henschel som nå er en del av Rheinmetall Landsysteme. Den ble utviklet i 1978 og er i tjeneste med flere politi- og militærstyrker, blant annet i Tyskland og Kuwait.
Slaget ved Ebro
Målsetting
Den noe urealistiske målsettingen gikk ut på å gjenerobre den korridoren de nasjonalistiske styrkene hadde erobret fram til middelhavskysten, og slik gjenforene de republikanske sonene. Angrepet, og det nasjonalistiske svaret på dette fulgte et kjent mønster fra tidligere i krigen, selv om de republikanske styrkene innledningsvis kunne ha en fordel av overraskelsesmomentet, var de nasjonalistiske styrkene langt mer mobile, og hadde ikke minst flystøtte og artilleri som snart stoppet den republikanske framrykkingen. I tillegg ble den republikanske offensiven vanskeliggjort ved at de måtte krysse elven Ebro.
Planen hadde store mangler ved at flystøtte ikke eksisterte, og de kommunistiske kommandantene Juan Modesto og Enrique Líster hadde ingen videre planer om hva som skulle skje etter det første overraskelsesangrepet. Det endte med en vanvittig sløsing med mannskaper og materiell, og offensiven brøt sammen under manglende oppfølging.
TM-170
Beskrivelse
Vognen brukes ofte uten noen bestykning, men kan utstyres med forskjellige alternativer som for eksempel et 7,62 mm maskingevær eller et tårn med 20 mm kanon. Annet tilleggsutstyr inkluderer vinsj og doserblad.
Referanser
Sonderwagen
Slaget ved Ebro
Målsetting
Etter seks større nasjonalistiske motangrep, ble styrkene utslettet i løpet av de neste tre måneden. De styrkene og våpen som skulle sikre Catalonia gikk tapt og republikken hadde i realiteten tapt borgerkrigen.
I tillegg førte fiaskoen til ytterligere krangling mellom kommunistene og de øvrige aktørene inne republikken og hvem som hadde skylden for nederlaget.
A Dainty Politician
A Dainty Politician er en amerikansk stumfilm fra 1910.
Handling
Kongress-medlem Casey mister plassen sin i politikken, men han planlegger snart å ta gjenvalg. Men andre samfunnsmedlemmer ønsker i stedet å nominere professor Blake, en borger av høy anseelse og karakter. John Willett, en reporter for avisen Daily Globe, møter professor Blakes datter, Marie, og de to blir snart forelsket. Samtidig forsøker en gruppe suffragetter, ledet av Miss Croup, adgang og forsøker å introdusere en kandidat de selv favoriserer. Men konvensjonen avviser dem, og sufragettene blir kastet ut. Nominasjoner foretas deretter for nye kandidater, og etter at en avstemning blir gjennomført viser det seg at stemmesedlene for Casey og Professor Blake er veldig jevnt fordelt. Men en annen kandidat ved navn Jennings, har fått færrest stemmer av de tre.
Konvensjonen tar deretter en pause, og Casey forsøker å bestikke Jennings for å trekke seg til hans fordel - og bruke alle stemmene han har fått til Casey. Men John Willett overhører nok av disse samtalene til å gjøre ham mistenksom, og snakker om dette med Marie. De fikser telefon-forbindelsen på Caseys rom, slik at de kan overhøre fullføringen av bestikkelsen. Dette lykkes, og de hører Jennings gå med på komplottet. Etter at konvensjonen blir samlet igjen, komme John Willett for å anklage offentlig at Casey har bestukket Jennings for å overgi stemmene sine. Flere andre delegater oppdager deretter en sjekk som ble gitt til Jennings av Casey. De to blir umiddelbart kastet ut fra stevnet, som med en gang nominerer professor Blake til rollen.
Francine Moraes
Francine Camila de Moraes Cararo (født 1. januar 1981) er en brasiliansk håndballspiller. Hun representerte landet sitt under Sommer-OL 2012 i London, der hun endte på sjetteplass med det brasilianske landslaget.
Herman Van Rompuy
Bakgrunn
Herman Van Rompuy er sønn av Victor Van Rompuy og Germaine Geen. Han ble uteksaminert i 1965 fra Sint-Jan Berchmans-College i Brussel og studerte så ved Katholieke Universiteit Leuven der han tok bachelorgrad i filosofi i 1968 og i 1971 mastergrad i økonomi.
Partileder
Van Rompuy var sitt partis partileder fra 1988 til 1993, og Belgias budsjettminister fra 1993 til 1999. 2007–2008 var han president for underhuset i nasjonalforsamlingen.
Regjeringssjef
Etter at statsminister Yves Leterme leverte sin avskjedssøknad i desember 2008 fikk partifellen Van Rompuy i oppdrag av kongen å danne en ny regjering, i koalisjon med de samme parter som de Leterme regjerte med: Flamske liberale og demokrater (Vlaamse Liberalen en Democraten) og de frankofone partiene Reformbevegelsen (Mouvement Réformateur), Sosialistpartiet (Parti socialiste), og Demokratisk, humanistisk sentrum (Centre démocrate humaniste). Da han trakk seg som statsminister til fordel for å tiltre Det europeiske råds presidentembede, overtok Yves Leterme som Belgias statsminister igjen.
Europarådet
Den 19. november 2009 ble han utnevnt til Det europeiske råds første faste president. Han tiltrådte stillingen 1. januar 2010. Van Rompuy sitter i to og et halvt år, og kan også utpekes enda en gang.
Annet
Van Rompuy har blant annet utgitt en diktsamling i den japanske haiku-genren. Han ble tildelt Karlsprisen for 2014.
I 2015 ble Van Rompuy adlet med tittelen greve. Tittelen er ikke arvelig.